b"\n_START_ARTICLE_\nMug\xc3\xadlids\n_START_SECTION_\nAlimentaci\xc3\xb3\n_START_PARAGRAPH_\nS'alimenten de petits invertebrats i d'algues filamentoses. \xc3\x89s molt freq\xc3\xbcent que absorbeixin el llim del fons per extreure'n petites part\xc3\xadcules aliment\xc3\xa0ries, que s\xc3\xb3n filtrades per les espines branquials i triturades per les dents far\xc3\xadngies. L'est\xc3\xb3mac, molt muscul\xc3\xb3s, es troba seguit d'un intest\xc3\xad molt allargat.\n_START_SECTION_\nCostums\n_START_PARAGRAPH_\nS\xc3\xb3n peixos de costums pel\xc3\xa0gics i, per tant, molt bons nedadors. Penetren sovint en aig\xc3\xbces salobroses i dolces (per\xc3\xb2 no s'hi reprodueixen) i tenen una marcada prefer\xc3\xa8ncia per zones de pol\xc2\xb7luci\xc3\xb3 dom\xc3\xa8stica i per ports._NEWLINE_N'hi ha esp\xc3\xa8cies que, en moltes zones litorals continentals, poden \xc3\xa9sser considerades com a sedent\xc3\xa0ries.\n_START_SECTION_\nImport\xc3\xa0ncia econ\xc3\xb2mica\n_START_PARAGRAPH_\nLes diferents esp\xc3\xa8cies de mug\xc3\xadlids s\xc3\xb3n consumides per l'\xc3\xa9sser hum\xc3\xa0, el qual en menja tant la carn com els ous."